钦定古今图书集成/明伦汇编/闺媛典/第365卷 > 《终风四章》
## 钦定古今图书集成/明伦汇编/闺媛典/第365卷 > 《终风四章》

庄公之为人，狂荡暴疾，庄姜盖不忍斥言之，故但以“终风且暴” 为比。

终风且暴，顾我则笑。谑浪笑敖，中心是悼。〈比也〉
终风且霾，惠然肯来。莫往莫来，悠悠我思。〈比也〉
终风且曀，不日有曀。寤言不寐，愿言则嚏。〈比也〉
曀曀其阴，虺虺其雷。寤言不寐，愿言则怀。〈比也〉